b'\n_START_ARTICLE_\nTahifilaksija\n_START_PARAGRAPH_\nTahifilaks\xc3\xadja je zmanj\xc5\xa1ana odzivnost organizma na kako zdravilo po ve\xc4\x8dkratnem dajanju ali \xc5\xbee po prejetju za\xc4\x8detnega odmerka. Bistvena razlika med tahifilaksijo in toleranco za zdravila je ta, da se lahko prva razvije razmeroma hitro po ponavljajo\xc4\x8dem odmerjanju, brez pove\xc4\x8danega odziva pri povi\xc5\xa1anju odmerka, se pa u\xc4\x8dinkovitost povrne, \xc4\x8de se odmerjanje zdravila za dolo\xc4\x8deno obdobje prekine. Pri toleranci se u\xc4\x8dinkovitost zdravila manj\xc5\xa1a po\xc4\x8dasi, u\xc4\x8dinek se pove\xc4\x8da pri povi\xc5\xa1anju odmerka, za\xc4\x8dasna prekinitev zdravljenja pa nima vpliva.'